Maudheimekspedisjonen

Maudheimekspedisjonen (òg kalla Den norsk-britisk-svenske antarktisekspedisjon, forkorta NBSX eller NBSAE) var namnet på ein norsk-britisk-svensk ekspedisjon til Antarktis under leiing av John Giæver i perioden 1949-1952. Ekspedisjonen vart finansiert og organisert av ein komité av britiske, svenske og norske ekspertar, med professor Harald Ulrik Sverdrup som formann og var den første verkelege internasjonale vitskaplege ekspedisjonen til Antarktis.Norsk Polarinstitutts side om Maudheim-ekspedisjonen til Antarktis 1949-1952 Store delar av det vestlege Dronning Maud Land vart kartlagt og ekspedisjonen vart ein modell for seinare ekspedisjonar til Antarktis.

Namnet på ekspedisjonen kjem frå overvintringsstasjonen Maudheim (71°03'S, 10°55'V) som vart oppretta i samband med ekspedisjonen. Fleire depot og hytter for overnatting og oppbevaring av utstyr vart reist. Frå desse basane vart det gjort utalde turar, den lengste varte i åtti dagar. Tre av ekspedisjonsmedlemmene omkom 24. februar 1951 då dei under ein testtur med ein overhalt Weasel vart overraska av tåke. Køyretøyet hamna i vatnet då dei for seint oppdaga at over hundre meter av isbremmen hadde kalva. Berre fotografen Stig Hallgren overlevde ulukka, då han etter 13 timar drivande på eit isflak vart redda av kollegaene sine.Giæver: Maudheim. To år i Antarktis

Alle ekspedisjonsmedlemmane mottok Maudheimmedaljen. 

Ekspedisjonsmedlemmane

 Namn  Funksjon  Nasjonalitet  MerknaderJohn Giæver  Ekspedisjonsleiar frå Norsk Polarinstitutt   Valter Schytt  Glasiolog og nestkommanderande   Gordon de Quetteville Robin  Fysikar  Nils Jørgen Schumacher  Meteorolog   Ernest Frederick Roots  Geolog   Ove Wilson  Lege   Gösta H. Liljequist  Meteorolog   Nils Roer  Topograf   Alan Reece  Geologisk assistent   Charles Swithinbank  Glasiologisk assistent   Egil Rogstad  Radiosjef   Bertil Ekström  Mekanikar    Omkom 24. februar 1951Peter Melleby  Mekanikar og hundekøyrar   Leslie Quar  Radiomann    Omkom 24. februar 1951John Snarby  Stuert    Avreiste januar 1951John Jelbart  Fysikar     Kom januar 1951. Omkom 24. februar 1951Stig Hallgren  Fotograf    Kom januar 1951Bjarne Lorentzen  Stuert    Kom januar 1951

 Sjå òg 

 Antarktisekspedisjonar
 Quarisen
 Jelbartisen
 Ekströmisen

Kjelder
Denne artikkelen bygger på «Maudheimekspedisjonen» frå ,  den 28. oktober 2012. 
 oppgav desse kjeldene:

Litteratur



Bakgrunnsstoff
 Kart over Maudheim

Kategori:Dronning Maud Land
Kategori:Antarktiske ekspedisjonar
Kategori:1949 i Noreg
Kategori:1949 i Sverige
Kategori:1949 i Storbritannia
Kategori:Storbritannia og Antarktis
Kategori:Sverige og Antarktis
Kategori:Noreg og Antarktis
Kategori:1949 i Antarktis
Kategori:1950 i Antarktis
Kategori:1951 i Antarktis
Kategori:1952 i Antarktis
Kategori:Norske ekspedisjonar
Kategori:Norsk polarhistorie
Kategori:Svenske ekspedisjonar
Kategori:Britiske ekspedisjonar